Jún 2009

## Úmrtia
* 3. jún – David Carradine, americký herec (* 1936)
* 3. jún – Koko Taylor, americká speváčka (* 1928)
* 5. jún – Radžív Mótvání, indický informatik žijúci v USA (* 1962)
* 8. jún – Omar Bongo, prezident Gabonu od roku 1967 až do svojej smrti v roku 2009 (* 1935)
* 13. jún – Micuharu Misawa, japonský profesionálny wrestler (* 1962)
* 25. jún – Farrah Fawcettová, americká herečka (* 1947)
* 25. jún – Michael Jackson, americký spevák (* 1958)
* 29. jún – Štefan Sokol, slovenský dramatik, publicista, scenárista a esejista (* 1927)

## Astronómia
* 3. jún – 9. jún: Prerušenie vedeckej činnosti sondy Mars Reconnaissance Orbiter na obežnej dráhe Marsu. Príčina výpadku bol neočakávaný reset palubného počítača a následný prechod sondy do bezpečnostného módu. Príčinu problémov technici ešte len skúmajú.
* 11. jún: Prostredníctvom ďalekohľadov VLT astronómovia urobili zatiaľ najostrejšie snímky hustej hviezdokopy *[[Arches]]* v blízkosti stredu našej Galaxie. Hviezdokopu tvorí okolo tisíc mladých hviezd a predstavuje ideálne laboratórium na skúmanie vzniku hmotných hviezd v takých extrémnych podmienkach, aké panujú v galaktickom jadre. Nové pozorovania potvrdzujú, že hviezdokopa Arches má doteraz najvyššiu známou hustotu hviezdnej populácie.

* 18. jún: Lunárna sonda Lunar Reconnaissance Orbiter (LRO) odštartovala z Eastern Test Range s nosnou raketou Atlas 5. Táto vedecká družica pre prieskum Mesiaca má byť na jeho obežnú dráhu navedená 23. júna.
* 19. jún: Na základe pozorovaní rádioteleskopom SMA (Submillimeter Array) astronómovia objavili kruhový protoplanetárny disk okolo dvojhviezdy V4046 Sagittarii. Disk obklopuje obe hviezdy sústavy a je teda dôkazom o tom, že planéty môžu vznikať aj pri dvojhviezdach a nielen pri osamelých hviezdach podobných Slnku. Dvojica mladých hviezd je od seba vzdialených len okolo 7 miliónov km a disk siaha do desaťnásobne väčšej vzdialenosti, ako je vzdialenosť Neptúna od Slnka.

* 23. jún: Podľa nových pozorovaní obrej hviezdy Betelgeuze v súhvezdí Orión sa zistilo, že táto hviezda sa postupne zmršťuje. Od roku 1993 sa Betelgeuze zmenšila údajne až o 15 %, z priemeru 11,2 AU na 9,6 AU. Príčina tejto zmeny nie je známa, a je možné, že ide len o ilúziu spôsobenú nerovnomerným povrchom hviezdy.
* 23. jún: sonda Lunar Reconnaissance Orbiter (LRO) bola navedená na obežnú dráhu okolo Mesiaca. Štyridsať minút trvajúci manéver dostal sondu na dočasnú dráhu v tvare výstrednej elipsy, z ktorej postupne štyrmi korekciami do konca júna prejde na testovaciu dráhu. Začiatok zberu údajov sa plánuje na 1. septembra.
* 25. jún: V ľadových zrnách prstenca F sonda Cassini detegovala soli sodíka. Materiál v tomto prstenci pochádza z mesiaca Enceladus, čo naznačuje, že mesiac má pod povrchom veľké množstvá tekutej slanej vody. Vedci sa domnievajú, že tekutá voda je jediné médium, v ktorom sa mohla rozpustiť soľ v takom množstve, ako sonda zaznamenala.
* 30. jún: Po viac ako osemnástich rokoch skončila misia sondy Ulysses. Ulysses bol spoločný projekt NASA a ESA, ktorého cieľom bol výskum Slnka. Činnosť sondy ukončili posledné povely z riadiaceho strediska JPL, ktorými vypojili palubný rádiový systém. Neaktívna sonda bude naďalej obiehať okolo Slnka.

## Referencie


Kategória:2009